rlitschk/wikidir huggingface dataset:
Dr Eberhard IV., gnännt „dr Jinger“, (* 23. Augschte 1388; † 2. Juli 1419 z Woeblenga) isch Grof vu Wirttebärg vu 1417 bis 1419 gsii. Dr Eberhard IV. isch dr Suhn vum Grof Eberhard III. un dr Antonia Visconti gsii. Am 13. Novämber 1397 isch er mit dr Henriette vu Mömpelgard verlobt wore, speteschtens anne 1407 sin si ghyrote gsii. Dr Henriette isch di eltscht Dochter vum Heinrich vu Mömpelgard gsii, wu anne 1396 gstorben isch. Dur d Eh vu dr Henriette mit em Eberhard IV. isch d Grofschaft Mömpelgard wirttebärgisch wore. Dr Eberhard IV. het ab 1407 z Wirttebärg mitregiert, ab 1409 zämme mit syre Frau au in dr Grofschaft Mömpelgard. Noch em Dod vum Eberhard III. am 16. Mai 1417 het er d Regierig in ganz Wirttebärg ibernuu. Wun er am 2. Juli 1419 gstorben isch, sin syni Sihn, di spetere Grofe Ludwig I. un Ulrich V., erscht sibe un sechs Johr alt gsii. Wäge däm isch e Vormundschaftsregierig yygsetzt wore us dr Henriette un bis zue 32 wirttebärgische Reet. Anna, * 1408 z Woeblenga, ∞ 1422 mit em Philipp I. vu Katzenelnbogen Ludwig I., * 1412 z Aurich Ulrich V. „dr Vilgliebt“, * 1413. Mit syre Gliebte
S Zwinglihuus isch e evangelisch-reformierti Chille in dr Stadt Baasel. Es isch noch em Reformator Ulrich Zwingli benennt. Es befindet sich im Gundelikwardier an dr Gundeldingerstrooss 370 und ghöört zur «Kwardiergmäind» Zwingli-Lukas vo dr Chillegmäind St. Elisabethe. S Geböid isch 1931/32 vom Archidekt Willi Kehlstadt (Architekt BSA, Baasel) im Bauhuusstil baut worde und mä het s am 2. Oktober 1932 iigweiht. Die ursprünglige Blään häi e Chille und e Gmäindhuus vorgsee, s jetzige Zwinglihuus, und au no e Pfaarhuus. Mä het aber uf d Chille verzichdet, und so isch s Zwinglihuus, wo jo ursprünglig nit as e Sakraalbau konzipiert gsi isch, liturgisch ufgwärtet worde. Im Joor 1985 het mä e groossformatige Glaasmoolereizüklus mit biblische Motiv in fümf Däil iibaut. Dr Baasler Künstler Hanns Studer het en gstaltet. S Geböid isch im Joor 1994 renoviert worde und 1996 het mä s ins kantonale Dänkmolverzäichnis ufgnoo. Website vo dr Reformierte Chillegmäind Zwinglihuus Werk, Bauen + Wohnen, Bd. 20, S. 231–237., Verlag Werk AG, Zürich, 1932 Basler Jahrbuch 1933. Verlag von Helbing & Lichtenhahn, Basel Dorothea Christ: Die Glasmalerien Hanns Studers im Zwingliaus. In: Basler Stadtbuch 1985, Christoph Merian Verlag, Basel. Medienmitteilung des Regierungsrates des Kantons Basel-Stadt vom 5. März 1996 (Site cha
S Gwärbmuseum Basel isch en ehemoligs Baasler Museum für Gwärb an dr Spaalevorstadt. Es gältet as äis vo de Baasler Kulturgüeter mit ere regionale Bedütig. Wo dr Kanton Baasel 1887 d Zäiche- und Modellierschuel übernoo het, het er die Allgemäini Gwärbeschuel gründet zämme mit em Gwärbmuseum, wo dra aagschlosse gsi isch. Säggs Joor spööter si d Schuel und s Museum us dr ehemoolige Klosterkiirche Gnaadedaal, wo 1574 zum ene Kornhuus umbaut worden isch, in s nöibaute Geböid am Egge vom Petersgraabe und dr Spaalevorstadt züüglet. Wo d Schuel 1961 e nöis Schuelhuus an dr Vogelsangstrooss überchoo het, isch s Museum am alte Blatz bliibe. 1996 het d Baasler Regierig s Gwärbmuseum us Spargründ zuedoo. D Sammlig isch zum grösste Däil vom Historische Museum übernoo worde. Hüte isch d Lys Schuel für Gstaltig im Geböid dehäi und kümmeret sich um d Blakaatsammlig vom Museum. Gewerbemuseum (Site cha nüme abgrüeft wärde; Suche im Webarchiv)[1] [2] Vorlage:Toter Link/www.basel-virtuell.ch uf basel-virtuell.ch, abgrüeft am 11.1.2013 Archivierte Kopie. Archiviert vom Original am 31. Dezember 2012; abgruefen am 11. Januar 2013. uf sfgbasel.ch, abgrüeft am 11.1.2013 Archivierte Kopie. Archiviert vom Original am 31. Oktober 2012; abgruefen am 11. Januar 2013. uf sfgbasel.ch, abgrüeft am 11.1.2013 Geschichte der
D Schuel für Gstaltig Baasel (SfG Baasel) isch e Kompetänzzentrum für d Bruefsusbildig vo de gestalterische und künstlerische Brüef, wo wit über d Gränze vo dr Region bekannt isch. Si bietet Vollzitleergäng aa und Klasse wo mä cha nee, wemm mä scho im Bruef schafft. Si vermiddlet Vor-, Grund- und Witerbildig so dass dr Schüeler uf em komplexe Arbetsmäärt erfolgriich cha gstalterisch schaffe. Si stoot an dr Vogelsangstrooss 15 uf em Land vom ehemoolige Landguet Sandgruebe. En Ableeger vo dr Schuel isch d Lyss Schuel für Gstaltig an dr Spaalevorstadt 2. D Leerchreft chömme us de Beriich Gstaltig, Kunst und Wüsseschaft. D Usbildig nutzt modärni technischi Möglihkäite und nimmt Bezuug uf Trends in dr Gstaltig, und förderet die intellektuelle und handwärklige Fähigkäite. Zum Grundkonzept vo dr Schuel ghöört d Verbindig vo Theorii mit Wüsse, wo uf d Aawändig orientiert isch, und dr Bruefspraxis. 1796 isch e Zäiche- und Modellierschuel für jungi Handwärker gründet worde, und dr Kanton het sä 1887 als die kunstgwärbligi Abdäilig vo dr Allgemäine Gwärbschuel übernoo, won er denn gründet het und won e Zitli im Falkestäinerhoof dehäi gsi isch. Dere Gwärbschuel isch e Museum aagschlosse gsi, wo 1961 äigeständig worden isch, aber 1996 vom Staat us
Dr Fischmäärt isch e Blatz z Baasel in dr Nööchi vom Rhii, wo d Spiegelgass, d Määrtgass und d Roothuusgass zämmekömme. Vom Middelalter bis ins 19. Joorhundert häi d Fischer iiri Waar dört döfe und e langi Zit sogar dört müesse verchaufe. Fisch häi im Middelalter in dr Baasler Chuchi e wichdigi Rolle gspiilt. Im Rhii und sine Nääbeflüss het s e Hufe Fisch ghaa, wo vo dr Bevölkerig vor allem in dr Fastezit gärn gässe worde isch. Im 19. Joorhundert, wo Baasel wider e jüüdischi Gmäind ghaa het, si die vilmol am Fritig Fisch für s Schabatmool kho khaufe. Dr Fischmäärt isch emol äins vo de politische Zentrum vo dr Stadt gsi. Dört isch s Baasler Roothuus gstande, bis dass es noch em Bau vo dr Rhiibrugg im 13. Joorhundert an dr Määrtblatz züüglet worde isch. Dr Baasler Fischmäärt isch näben em Birsig öbbe fuffzig Meter bachuf vo däm sinere Mündig in Rhii glääge. Bis 1359 isch dr Birsig dört offe gsi, denn het men e Gwölb drüüber baut und dr hütig Blatz isch enstande, aber no 1378 si bi Hoochwasser Wäidling uf em Fischmäärt umegfaare, wie s scho 1271 bassiert isch; und 1446 si säggs Hüüser am Blatz
Dr Louis Spohr (* 5. April 1784 z Braunschweig; † 22. Oktober 1859 z Cassel), au Ludwig Spohr (Daufnaame Ludewig), isch e dütsche Komponist, Dirigänt, Pedagoog, Organisator vo Muusigfest und e Giiger vo internationalem Ruef gsi. Näben em Italiäner Niccolò Paganini zelt er zu de grösste Giiger zu sinere Zit. Dr Spohr isch scho zu Läbzite berüemt worde. Noch em Dood vom Carl Maria von Weber (1826) und vom Ludwig van Beethoven (1827) het er bis zum Durchbruch vo de Wärk vom Franz Schubert, Felix Mendelssohn Bartholdy und Robert Schumann vo dr Middi vo de 1840er Joor aa as dr bedütendsti lääbgi dütschi Komponist gulte. Er het öbbe 280 Wärk hinderloo drunder Opere, Oratorie, Sümfonie, Konzärt und Kammermuusig. In Chlammere stoot s Entstehigsjoor. Die Prüfung, Operette in äim Akt, WoO 48 (1806) Alruna, Grossi Romantischi Opere in drei Ufzüg, WoO 49 (1808) Der Zweikampf mit der Geliebten, Opere in drei Ufzüg, WoO 50 (1810) Faust, Romantischi Opere in zwäi Ufzüg, WoO 51 (1813; Neufassig mit Rezitativ vo 1852, WoO 51a) Zemire und Azor, Romantischi Opere in zwäi Ufzüg, WoO 52 (1818/19) Jessonda, Grossi Opere in drei Ufzüg, WoO 53 (1822) Der Berggeist, Romantischi Opere in drei Ufzüg, WoO 54 (1824)
D Schiffländi isch die eltisti Haafenaalaag in dr Stadt Baasel, wo hüt no brucht wird, und e Blatz in dr Groossbaasler Altstadt. D Zumft zu Schiffslüt, wo 1354 gründet worden isch, het dört iire Sitz ghaa. Dr Blatz lit linggs vom Rhii e chli bachab vo dr Middlere Brugg. S Rhiidoor, wo dört gstande isch, isch woorschiinlig 1225/26 im Uftraag vom Bischof Heinrich vo Thun as Däil vo dr Stadtmuure baut worde. Im 19. Joorhundert isch dr Verkeer in dr Stadt gröösser worde, und dr Groossi Root het beschlosse, ass s Door e Verkeershindernis sig und het s im Februar 1839 lo abrisse. Bi dr Schiffländi stöön hüte s Hotel Les Trois Rois und e Stazioon vo dr Baasler Persooneschiffaarts-Gsellschaft. Dr Haafe isch bi dr Mündig vom Birsig in Rhii entstande, wil dört s Uufer weeniger stotzig gsi isch. Sit em 13. Joorhundert git s schriftligi Züügniss für e Rhiischiffaart. D Waare, wo us em Ooberland z Baasel aakoo si, sin bi dr Schiffländi uf groossi Lastschiff umglaade worde, wo sä flussab dransbordiert häi. Dr Haafe isch sit em 13. Joorhundert vo zwäi Dürm beschützt worde: bachuf vom Rhiidoor und bachab vom Salzdurm, wo s Salzhuus dra aabaut gsi isch.
Dr Nichi Vendola (* 28. August 1958 z Bari) isch en italiänische Politiker. Er isch dr Gründer vo dr Sinistra Ecologia Libertà Bardei. Als Parlamäntsabgeordnete hät de Vendola i de Kommission zur Bekämpfig vo de Mafia mitgschafft. Di dütschi taz zitiert dr Vendola im Oktober 2011 mit folgende Wort: „In Italien nennt man die politische Klasse eine "Kaste", das ist falsch. Die Politik ist nur der Wachposten des internationalen Finanzbusiness. Die alte radikale Linke hat sich genauso überlebt wie die reformistische. Was ich will, ist eine neue postideologische, pluralistische, populäre Linke, die sich vor allem auf das Neue, auf die Jungen und ihre Sprache einlässt.“ Commons: Nichi Vendola – Sammlig vo Multimediadateie Offizielli Site vom Nichi Vendola taz.de 2. Oktober 2011: Interview
Bi dr Schwizerische Rettigsflugwacht (d Kurzbezaichnig isch Rega) handlet’s sich um e sälbschtändigi und gemeinnützigi privati Stiftig für d Luftrettig i de Schwiiz, wo 1952 vo de Mitgliider vo dr Schwiizerische Läbensrettigs-Gsellschaft gründet worde isch und ihre Sitz am Fluughafe Züri-Klote het. Si het sech zum Ziil gsetzt, mit irne Mittel, Helikopter und Ambulanzjets, Mänsche in Not im In- und Usland z’hälfe. I dr Schwiiz ka d Hilf vo dr Rega über d Alarmnummere 1414 agforderet wärde. Finanziere duet si sich einersyts dur Iiname us Iisetz und anderersyts dur d Gönnerbiiträg. D Understützig vo dr Schwizer Bevölkerig isch sehr gross, sin doch über 2 Millione Iiwohner derbii. 1946 rette d Schwiizer Militärpilote Victor Hug und Pista Hitz mit Flugzüg vom Typ Fieseler Storch d Passagier und d Bsatzig vonere amerikanische Dakota-Maschine, wo uf em Gauligletscher im Bärner Oberland abgstürzt gsii isch. 1951-1952 De St. Moritzer Hotelier Fredy Wissel und de Walliser Pilot Hermann Geiger fön mit der Erprobig vo dr Gletscherlandetechnik mit Skiflugzüüg aa. Am 27. April 1952 gründet de Arzt Dr. Rudolf Bucher mit enere handvoll Pioniere innerhalb vo de SLRG d' Rega. Die erschte Retter sin in Abingdon (England) vo de Royal Air Force als Rettigs-Fallschirmspringer usbildet worde.
Dr Aescheblatz lit im Zentrum vo dr Schwizer Stadt Baasel. Dr Aescheblatz lit zwüschen em Basler Hauptbaanhoof und em Rhii. Er drennt dr Aeschegraabe und d Dalbe-Aalaag, en Aggse, wo vom Hauptbaanhoof gege Nordoste goot. In Blatz iine chömme d Joggeli-Strooss, d Malzgass, d Brünnligass, d Dufour-Strooss und d Aeschevorstadt. Wo die üsseri Stadtmuure im 14. Joorhundert baut worden isch, het mä dört, wo dr hütig Blatz isch, e Weerdoor mit eme quadratische Grundriss baut. Bis zum Aafang vom 19. Joorhundert isch s Aeschedoor äins vo de bäide Stadtdoor gsi, wo au in Zite vo Chrieg offe bliibe si. 1858 het d Stadt beschlosse, uf em Aescheblatz dr Centralbaanhoof z baue. Mä het s Zollhuus und dr Durm abgrisse und nume s Stadtdoor lo sii. Aber drei Joor spööter het au im Aeschedoor si letschti Stund gschlaage, wil es sich zum ene Noodleöör im stedtische Verkeer entwigglet het. Der Baanhoof het mä denn allerdings e baar hundert Meter witer gege Weste baut. 1895 het mä e Dramlinie über e Blatz baut. In de Joor druf isch dr Aescheblatz zu äim vo de Verkeersknootepünggt vo dr Stadt worde. In de 1950er Joor het mä sich afo überleege, öb mä dr Verkeer
Dr Mässblatz lit im Zentrum vom Chläibaasel im Roosdatalgwardier in dr Stadt Baasel. Er isch s wirtschaftlige und kulturelle Zentrum vom Chläibaasel, und alli Halle vo dr Baasler Mustermäss und dr Mässdurm si dört. Bis er offiziell im Joor 1974 si Naame überchoo het, isch dr Mässblatz e Däil vo dr Clarastrooss gsi, wo zur Middlere Brugg füert. Er isch dr wichdigst Knootepunggt vom öffentlige Verkeer zwüschen em Groossbaasel uf dr äinte Site und Rieche, em Baadische Baanhoof und em dütsche Gränzgebiet uf dr andere. Dr Mässblatz wird jeedes Joor für d Baasler Herbstmäss brucht. In dr Skeiterszeene isch dr Blatz beliebt, wil er so grooss isch. Der Platz wurde zudem Wääred dr Fuessball-Öiropamäisterschaft 2008 isch dr Blatz in dr K.o.-Faase e zuesätzligi Public Viewing-Zone gsi. 47.5651638888897.6012944444444Koordinate: 47° 33′ 54,6″ N, 7° 36′ 4,7″ O; CH1903: 612242 / 268286
Dr Friedrich III. dr Friidfertigi, (* 21. Septämber 1415 z Innsbruck; † 19. August 1493 z Linz) us em Huus Habsburg isch as Friedrich V. vo 1424 aa Herzoog vo Kärnte gsi, vo 1439 aa as Friedrich IV. Regänt in ganz Innerööstriich, as Friedrich IV. vo 1440 aa römisch-dütsche Köönig, as Friedrich III. vo 1452 aa Kaiser vom Häilige Römische Riich, und as Friedrich V. vo 1457 aa amtierende Erzherzoog vo Ööstriich. Dr Friedrich isch dr zwäitletscht Kaiser gsi, wo vom Babst kröönt worden isch und dr letschti z Rom. 1448 het er mit em Babst Nikolaus V. s Wiener Konkordat abgschlosse, wo bis 1806 in Chraft bliibe isch und s Verheltnis vo de Habsburger zum Babstdum greeglet het. Dr Friedrich het e Riichsreform abgleent, wil er aagnoo het, ass d Fürste nume iiri Rächt welle vergöössere. Dr Alti Zürichrieg (1440–1450), wo d Habsburger uf dr Site vo de Zürcher gege die Alti Äidgenosseschaft gstande si, isch für e Friedrich schlächt usgange. In sini Regierigszit si au d Burgunderchrieg (1474–1477) gfalle. Er het si Soon Maximilian I. 1477 mit dr Dochder und äinzige Erbin vom Karl em Küene, dr Maria vo Burgund, verhürootet, und 1482 si die riiche Niiderland zu
Dr Petersblatz befindet sich im Vorstedtgwardier in dr Schwizer Stadt Basel. S Kollegiegeböid vo dr Uniwersidäät Baasel befindet sich am Blatz. Uf em Blatz sälber finde reegelmäässig Määrt statt, u. a. jeedi Wuche e Floomäärt. An dr Herbstmäss isch er äine vo de Blätz, won e Hufe Lüt aanechömme. Dr Petersblatz isch im Joor 1277 vo de Choorheere zu St. Peter as Baumgaarde vor dr domoolige Stadtmuure aagläit worde. Es het do Linde, Aiche und Ulme ghaa und d Est vo de Laubböim si in d Bräiti zooge worde, so dass si im Summer e Hufe Schatte gee häi. Im Joor 1286 isch dr Blatz as Däil vom Stadtgebiet anerkennt worde und isch en Art öffentlige Park und Sportblatz gsi. Noch em Baasler Ärdbeebe 1356 isch dr Petersblatz e Zit lang e Määrtblatz gsi und isch eso seer früe en öffentlige Blatz worde. D Lüt si sich dört go vergnüege, aber es häi au milidäärischi Üebige und Waffeninspekzioone dört stattgfunde, wie au Spiili und Wettkämpf, won e Hufe Lüt si cho bschaue. Um e Blatz ume si no di noo verschidnigi Geböid baut worde, wie s Stachelschützehuus im 15. Joorhundert, wo s en Armbrustschiesshalle ghaa het, und 1441 s Korn-
S Stachelschützehuus isch en ehemooligs Schiesslokaal für Armbrustschütze bim Petersblatz z Baasel. Es gältet as e Baasler Kulturguet, wo für d Regioon vo Bedütig isch. Hüte isch dört s Institut für Mikrobiologii und Hügiene vo dr Uniwersidäät Baasel dehäi. S hütige Stachelschützehuus isch 1546 für d Gsellschaft vo de Armbrustschütze baut worde. Es isch grad an dr üssere Stadtmuure gstande am Schützemättlidurm - mä het em Durm au Stachelschützedurm gsäit - und het ursprünglig öbben e kwadratische Grundriss gha. Dr Schiessstand unde nooche isch offe gsi und oobe draa im erste Stock het s Rüüm ghaa für gsellschaftligi Aaläss. Noch em Stadtblaan vom Meriaan vo 1642 isch mä vom Petersblatz us über e Stääge zum Huus uufe choo oder vom Brunne im süüdlige Egge vom Blatz über e Rampe. D Schütze häi dr Muure nooch gege Nord-Nordoste gschosse, won es Hüüsli gstanden isch mit de Ziilschiibe. 1707 häi d Stachelschütze e Flüügel gege Norde dra aabaut und 1729 het d Uniwersidäät dr Süüdflüügel draabaut wo dr Benedikt Staehelin si Labor gha het. Dört isch denn au im Daniel Bernoulli (1700-82) si füsikalischs Kabinett gsi, won er sini Experimänt gmacht het. 1790 häi sich d Stachelschütze s ganze Geböid under e
Waage isch en Vorort vo Jona und ghört sit de Fusion im Jahr 2007 zu Rapperschwil-Jona. De Ort isch ländlich und uf em Gebiet vo Jona. Waage isch am öschtliche Rand vom Gmaindsgebiet, zwüsched Eschebach und em Rapperschwil-Joner Ortsteil Erle glege. D Ortschaft isch zwüsched zwei Hügelzüg, em Curtibärg im Norde und ere langzogne, dicht bewaldete Erhöchig, wo Waage vo Bollinge und em Zürisee trennt. Zum Dorf Waage ghöred nonig so alti Sidlige am Berghang vom Curtibärg. S Dorf isch teilwis vo Wald umgeh. D Landschaft het vil Wise. Entwässeret wird s Gebiet dur de Wagnerbach, wo nordöstlich vom Chloschter Wurmsbach in Obersee flüsst. Scho im Johr 870 isch Waage s erscht Mal urkundlich erwähnt worde. D Gegend vo Jona isch scho vo de Kelte und Römer besidlet worde. Mer hät archäologischi Bewiis gfunde, under anderem de römisch Guetshof Salet. Z Waage häts es Lädeli, es Reschtarant und e Primarschuel mit eme Chindergarte. Bis im Mai 2005 häts e Poscht gha, wo jetzt als Agentur im Dorflädeli betribe wird. Es sind au e paar Buure- und Holzverarbeitigsbetriib döt beheimatet. Waage isch am öffentliche Verchehr agschlosse, obwohls kän Bahnhof hät. De LinthBus fahrt halbstündlich (i de Hauptverchehrszite viertelstündlich) über Jona uf
Dr Claus Reinbolt, aui Klaus Reinbolt, (* 14. Juni 1901 z Stroßburi; † 6. September 1963) ìsch e elsässische Dìchter un Dràmàtiker gsin. Sini Eltere sìn dr Nikolaus Reinbolt, e Fìsch- un Gmieshandler, un d Anne geb. Klein gsin, e Schüelmàmsel, wie no dr Hochzitt àwer im Gschaft vu ìhrem Mànn mìtgschàfft hàt. Ar isch z Stroßburi uf d Volksschüel bi dr „Schwestern von der göttlichen Vorsehung“ un speter uf d „Neue Realschule“ (speter Lycée Fustel de Coulange) gànge. Noch em Erschte Waltkriej ìsch er uf s Lycée Kleber gànge. Ànne 1919 hàt er sini erscht Novelle „Die Geburt Christi im Kloster Afra“ pübliziert. Waje derre ìsch er vum Religionsunterrìcht üsgschlosse worre. Ar ìsch derno vun dr Schüel àbgànge. Ìm Johr 1920 hàt er d Novelle „Die Pest“ pübliziert un sin erscht Mundàrtdràmà „Sabina un dr Tod. E Todetanz“. Vun 1921 bìs 1923 ìsch dr Reinbolt bim Militärdienscht gleischtet, wien er dr elsässisch Dìchter Georg Schaffner (1897-1954) kanneglehrt hàt. Wel er ke noch em Militär ke Àrwet gfunde hàt, ìsch er ànne 1925 fìr zwei Johr uf Nigeria gànge un hàt dert bi me Hàndelscomtoir gschàfft. Die Zitt hàtt er ìn drej Biecher verschàfft: „Tage und Nächte. Afrikareise“, „Brand im
Rega chan folgendes bedüte: Rega (Fluss), en Fluss im Nordweschte vo Pole Chantal Réga (* 1955), e französischi Liechtathleti José López Rega (1916–1989), en argentinische Sozialminister Rega, d Abchörzig för di Schwizerischi Rettigsflugwacht, e sälbständegi und gmainnützegi privati Stiftig för Luftrettig i de Schwiz Rega, s Pseudonym vo de Regina Ullmann (1884–1961), e öschtrychisch-schwizerischi Dichteri und Erzähleri Rega Research, en englische Härsteller vo Hifi-Gräät (wird us de Nochnäme vo de Gründer Relph und Gandy abglaited)
Dr Bluemeblatz isch e Blatz ganz nooch bim Rhii im Vorstedtgwardier in dr Stadt Baasel. Dr Bluemeblatz lit ganz in dr Nööchi vo wo dr Birsig in Rhii mündet. E baar Dozed Meter rhiiuf isch d Schiffländi und die Middleri Brugg. Säll Gebiet ghöört zu de erste, wo d Lüt sich im Middelalter in dere Umgääbig niidergloo häi. Wie bi dr Schiffländi häi au do bim Bluemeblatz Boot chönne lande und grad drnääbe isch dr Salzdurm gstande. In dr Muure uf e Rhii zue het s e Düüre gee, so dass mä liicht vom Uufer uf e Blatz choo isch. Bim Bluemeblatz isch im Middelalter äini vo de eltiste Chille vo dr Stadt gstande, d Brandankapälle, und nääbere isch mänggisch Gricht ghalte worde. D Brandolfskwelle nääbe draa, wo im Gasthuus «zem Blumen» entsprungen isch, isch scho im 13. Joorhundert erwäänt worde. Dr Zuegang zum Blatz vo dr Schiffländi us, die Underi Chrüzgass, isch näben em Salzdurm verbiigange und seer äng gsi, bis dr Gasthoof «Zem Blumen» und d Brandankapälle abgrisse worde si. Bis zur Stroossekorrekzioon vo 1760 het mä nonig mit Fuerwärk duure chönne und wo d Strooss denn ändlig offe gsi isch, isch das schon e Grund für e
De Wahlchreis Äntlibuech esch eine vo de sächs Wahlchreis vom Kanton Lozärn i de Schwiz. De Wahlchreis löst sed em 1. Januar 2013 s Amt Äntlibuech ab. Zuesätzlech chunnt d Gmeind Wouhuuse derzue, wo bes Ändi 2012 bem Amt Sorsi gsi esch. Und mit ere Fusion vo zwe Gmeinde (Äschlismatt und Marbech) hed de nöi Wahlchreis ou grad aagfange. De Wahlchreis Äntlibuech ligt im südweste vom Kanton Lozärn u werd im Norde dur e Napf begränzt und im Süde dur e Bärgchötti, wo sech vom Pilatus übers Brienzer Rothorn bes zor Schratteflue erstreckt. S Äntlibuech werd vo de Chline Ämmä dorflosse. De Wahlchreis Äntlibuech bestood us folgende nün Gmeinde: Gmeinden bes 2012 2013: Äschlismatt und Marbech → Äschlismatt-Marbech S Gebiet vom Wahlchreis Äntlibuech, mit Uusnahm vo Wärtistei und Wouhuuse, esch syt 2000 ds erschte UNESCO Biosphärereservat vor Schwiz (nach de Sevilla-Strategii). Pflanzenäme vom Äntlibuech Tiernäme vom Äntlibuech Commons: Äntlibuech – Sammlig vo Multimediadateie Fritz Glauser: Entlebuch (Vogtei, Amt). In: Historisches Lexikon vo dr Schwiiz. Entlebuch online UNESCO Biosphärenreservat Entlebuch uf biosphaere.ch Goldwaschen uf doppleschwand.ch Goldwaschen uf romoos.ch Museum im Entlebucherhaus z Schüpfe uf museen-luzern.lu.ch Ständige Wohnbevölkerung nach Staatsangehörigkeitskategorie, Geschlecht und Gemeinde, definitive Jahresergebnisse, 2022. Bei späteren Gemeindefusionen Einwohnerzahlen aufgrund Stand
Dr Baasler Centralbaanblatz isch e Blatz vor em SBB Baanhoof Basel. Er isch in de 1850er Joor aagläit worde, zämme mit em Bau vom Centraalbaanhoof nääbedraa, wo 1854 iigweit worden isch. Dr Baanhoofblatz lit im Dalbegwardier zwüsche dr Elisabethenaalaag und dr Nauestrooss im Nordoste und dr Centralbaanstrooss im Südweste und isch äine vo de wichdige Verkeersknootepünggt in dr Stadt. D Dramlinie 1, 2, 8, 10 und 11 und d Buslinie 30, 48 und 50 vo dr BVB häi uf em Blatz Haltstelle. Dr 50er Bus goot bis zum EuroAirport Baasel/Mülhuuse/Freiburg. Dr SBB Baanhoof, wo im Süüde vom Blatz isch, stoot uf dr Liste vo de Kulturgüeter vo nationaler Bedütig im Kanton Basel-Stadt. Am Blatz sälber stöön au meereri Hotel, s Euler, dr Schwizerhoof und s Victoria, in de Nääbestroosse git s no mee Mööglikäite zum Übernachte. 47.54757.5897222222222Koordinate: 47° 32′ 51″ N, 7° 35′ 23″ O; CH1903: 611375 / 266320
Dr Herbert Liedecke (* 19. Juli 1912 z Stuegert, † 22. Sebdembr 1998) ischt a deitscher Konzertorganischt, Pianischt, Chorleidr, Orglsachvrstendiger ond Hochschuellehrer gwäa. Dr Herbert Liedecke ischt am 19. Juli 1912 als Soh vo-ma Archidekda z Stuegert uff d Welt komma. Nôch seim Abi, wo-nr am renommiirda Stuegerter Eberhard-Ludwig-Gymnasiom abglegt hôt, hôt’r uff Wonsch vo seim Vadder ôôgfanga, an dr Technischa Hochschuel Stuegert Archidekduur zo studiira, obwohl’r dô drzua ibrhaupt koi Luscht ghet hôt. Sei Kopf ischt emmr voll vo laudr Musik gwäa. Scho en seira Schuelzeit hôt’r mit-ra wahra Begeischtrong Ondrricht em Klaviir-, Orgl- ond Cello-Schbiila gnomma ghet, ond dui Liabhaberei hôt-en s ganz Leaba lang et losglassa. Drom hôt dr Liedecke nôch-em virda Semeschtr s Archidekduur-Studiom an da Nagl ghengt, om druff bei seim Landsmôô Hermann Keller (1885 bis 1967) en seira Hoimetstadt Kirchamusik zo studiira. Dô drbei hôt’r sei schbätra Ehefrau Eva Hölderlin kennaglernt, wo-nr 1942 gheiradet hôt. En dera Ehe send drei Kender uff d Welt komma, zwoi Mädla ond oin Bua. Schbätr hôt’r sei Studiom an dr Akademii fir Kircha- ond Schuelmusik en Berlin beim Dom-Organischda Fritz Heitmann (1891 bis 1953) fortgsetzt. Sei erschda Ôôstellong als Kantor ond Organischt hôt dr Liedecke 1938 an dr